**Стенно запълващо оцветяване, на кварцова основа, за интериорно и екстериорно приложение**

ХАРАКТЕРИСТИКИ:

Стенно запълващо оцветяване на кварцова основа за финални работи по външни фасади и подготовка на подложки на вътрешни стени, съставено от синтетични смоли във водна дисперсия, подбрани прахови добавки от кварц, титаниев диоксид и/или светлоустойчиви пигменти и добавки, осигуряващи лекота на полагането и добри бактерицидно-фунгицидни качества. Кварцът, съдържащ се в него, го прави по-прилепващ към носещата основа, като му се подобряват, също така, трайността и покриваемостта на повърхности, които не са идеално гладки и еднородни.

ОБЛАСТИ НА ИЗПОЛЗВАНЕ:

Като се има предвид икономичността и практичността на продукта **IDROQUARZITE**, той намира приложение в декорацията на външни фасади, тераси, балкони, външни архитектурни елементи (корнизи) и други архитектурни бетонни елементи. Отличен е и за интерно полагане, като свързваща подложка преди нанасяне на други оцветявания, когато се желае да се подобри равномерността, запълването и сцеплението към носещата основа. **IDROQUARZITE** може да се нанася, след предварителна подготовка на носещата основа, върху строителна мазилка, стари стенни бои, бетон, гипсокартон, гипсови мазилки тип „изкуствен мрамор”, дърво и др.

НАЧИН НА ПОЛАГАНЕ:

Да се остържи, изчетка и премахне старата боя или не добре закрепени части от мазилката. Да се осигури здрава, суха и чиста повърхност. Да се отстранят предварително от носещата основа просмуквания на влага. Върху ронливи повърхности на мазилки или върху стари поглъщащи бои, е необходимо да се положи една първа ръка от **PRIMER A**, а върху предишни слабопоглъщащи оцветявания – да се положи **RESINPOL** или **RESINLAK**, с цел да се импрегнира и заздрави носещата основа. Да се подмажат евентуални цепнатини и пукнатини и да се загладят неравностите с **PLASTOM STUCK** или **INTOCEM STUCCO**, като се изчака 12 – 48 часа; върху повърхности с по-сериозни проблеми, трудни за решаване, да се подготви носещата основа с **INTOCEM**

 **RASANTE.**  Да се нанася **IDROQUARZITE** с четка или валяк в две или три ръце с интервал между тях от 8 – 12 часа. Да се разреди с вода преди нанасянето до 20 – 25 % в обем - за първата ръка и 10 – 15 % - за втората ръка.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (не залепва прах) – около 1 час, в дълбочина – 8-12 часа

**РАЗХОДНА НОРМА:** 0.120 – 0.140 l/m2 на ръка, в зависимост от носещата основа

**СПЕЦИФИЧНИ ТЕГЛО:** 1.713 ± 0.05 kg/l

**ЦВЕТОВЕ:** Бяло, **“I Colori del Colore”** 170 цвята **“NCS – Moodscapes”** 330 цвята,

**ОПАКОВКА:** 14 l, 4 l

**СУХ ОСТАТЪК ПРИ 105º С:** 75 %

**pH:**  около 8

**Класификация в съответствие със Законодателно постановление No 161 от 27.03.2006 г.:**

a) Матово оцветяване на вътрешни стени и тавани;

Гранични стойности на емисии от органични летливи съставки (C.O.V.) в g/l:

от 01.01.2007 г. = 75 g/l,

 от 01.01.2010 г. = 30 g/l

Максимална стойност на емисии от органични летливи съставки (C.O.V.) в продукта: 30 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.